ddrg/super_eurlex huggingface dataset:
Απόφαση της Επιτροπής

της 10ης Μαρτίου 2003

για την τροποποίηση της απόφασης 1999/466/ΕΚ για τη θέσπιση καθεστώτος επισήμως απαλλαγμένων από την βρουκέλωση των αγελών βοοειδών σε ορισμένα κράτη μέλη ή περιφέρειες κρατών μελών

[κοινοποιηθείσα υπό τον αριθμό Ε(2003) 731]

(Κείμενο που παρουσιάζει ενδιαφέρον για τον ΕΟΧ)

(2003/164/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 1226/2002 της Επιτροπής(2), και ιδίως το παράρτημα Α κεφάλαιο ΙΙ σημείο 7,

Εκτιμώντας τα ακόλουθα:

(1) Η Ιταλία έχει υποβάλει στην Επιτροπή αποδεικτικά στοιχεία που αποδεικνύουν τη συμμόρφωση προς όλους τους όρους που προβλέπονται στο παράρτημα Α κεφάλαιο ΙΙ σημείο 7 της οδηγίας 64/432/ΕΟΚ, και όπου ειδικότερα εμφαίνεται ότι, σύμφωνα με υπολογισμούς κατά την 31η Δεκεμβρίου κάθε έτους, πλέον του 99,8 % των βοοειδών της περιφέρειας Εμίλια Ρομάνια είναι επισήμως απαλλαγμένα από τη βρουκέλωση των βοοειδών τουλάχιστον κατά τα τελευταία πέντε διαδοχικά έτη και ότι κάθε βοοειδές ταυτοποιείται σύμφωνα με την κοινοτική νομοθεσία.

(2) Συνεπώς κρίνεται σκόπιμο να θεωρηθεί η περιφέρεια αυτή ως επισήμως απαλλαγμένη από τη βρουκέλωση σύμφωνα με τις διατάξεις της οδηγίας 64/432/ΕΟΚ.

(3) Κατόπιν των ανωτέρω η απόφαση 1999/466/ΕΚ της Επιτροπής(3), όπως τροποποιήθηκε τελευταία από την απόφαση 2002/588/ΕΚ(4) πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 1999/466/ΕΚ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 179 της 9.7.2002, σ. 13.

(3) ΕΕ L 181 της 16.7.1999, σ. 34.

(4) ΕΕ L 187 της 16.7.2002, σ. 52.

ΠΑΡΑΡΤΗΜΑ

"ΠΑΡΑΡΤΗΜΑ II

ΠΕΡΙΦΕΡΕΙΕΣ ΚΡΑΤΩΝ ΜΕΛΩΝ ΚΗΡΥΣΣΟΜΕΝΕΣ ΕΠΙΣΗΜΩΣ ΩΣ ΑΠΑΛΛΑΓΜΕΝΕΣ ΑΠΟ ΤΗ ΒΡΟΥΚΕΛΩΣΗ ΤΩΝ ΒΟΟΕΙΔΩΝ

Μεγάλη Βρετανία (Ηνωμένο Βασίλειο)

Επαρχία Μπολζάνο (Ιταλία)

Περιφέρεια Εμίλια Ρομάνια (Ιταλία)

Νήσοι Ρίκο, Γκρασιόζα, Φλόρες και Κόρβο (αυτόνομη περιφέρεια Αζορών, Πορτογαλία)."
Απόφαση της Επιτροπής

της 13ης Φεβρουαρίου 2003

για τη δωδέκατη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2003) 499]

(Κείμενο που παρουσιάζει ενδιαφέρον για τον ΕΟΧ)

(2003/101/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από τον κανονισμό (ΕΚ) αριθ. 1282/2002 της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2002/776/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για εισαγωγές σπέρματος ιπποειδών από τρίτες χώρες.

(2) Οι αρμόδιες αρχές της Αυστραλίας και των Ηνωμένων Πολιτειών Αμερικής ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός επιπλέον κέντρου συλλογής σπέρματος ιπποειδών αντίστοιχα.

(3) Είναι σκόπιμο να τροποποιηθεί ο κατάλογος των εγκεκριμένων κέντρων βάσει των νέων στοιχείων που λήφθηκαν από την οικείες τρίτες χώρες και για λόγους σαφήνειας να τονιστούν οι τροποποιήσεις του παραρτήματος.

(4) Η απόφαση 2000/284/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Φεβρουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 187 της 16.7.2002, σ. 3.

(3) ΕΕ L 94 της 14.4.2000, σ. 35.

(4) ΕΕ L 267 της 4.10.2002, σ. 30.

ΠΑΡΑΡΤΗΜΑ

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>"
Απόφαση της Επιτροπής

της 10ης Ιανουαρίου 2003

περί τροποποιήσεως της οδηγίας 85/511/EΟΚ του Συμβουλίου σχετικά με τους καταλόγους των εργαστηρίων που έχουν εγκριθεί για να χειρίζονται ζωντανούς ιούς αφθώδους πυρετού

[κοινοποιηθείσα υπό τον αριθμό Ε(2002) 5559]

(Κείμενο που παρουσιάζει ενδιαφέρον για τον ΕΟΧ)

(2003/11/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 85/511/EΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 2 δεύτερο εδάφιο,

Εκτιμώντας τα ακόλουθα:

(1) Λόγω της διακοπής της πρακτικής του συστηματικού εμβολιασμού κατά του αφθώδους πυρετού στην Κοινότητα το 1991, έχει αυξηθεί η ευπάθεια των ζώων στην Κοινότητα ως προς αυτήν τη νόσο. Κατά συνέπεια, είναι απαραίτητο να εξασφαλιστεί ότι οι χειρισμοί του σχετικού ιού στα εργαστήρια λαμβάνουν χώρα υπό συνθήκες ασφαλείας, προς αποφυγή της διάδοσης του ιού από αυτά, πράγμα που θα μπορούσε να θέσει σε κίνδυνο την υγεία των ζώων στην Κοινότητα.

(2) Στην οδηγία 85/511/EΟΚ απαριθμούνται τα εθνικά και τα ιδιωτικά εργαστήρια τα οποία έχουν εγκριθεί για να χειρίζονται ζωντανούς ιούς αφθώδους πυρετού. Βάσει της εν λόγω οδηγίας, τα εργαστήρια αυτά υποχρεούνται να πληρούν τις ελάχιστες προδιαγραφές που συνιστά ο οργανισμός τροφίμων και γεωργίας (FAO) των Ηνωμένων Εθνών.

(3) Ορισμένα κράτη μέλη αποφάσισαν να διακόψουν το χειρισμό του ιού του αφθώδους πυρετού σε ορισμένα εργαστήρια, ενώ άλλα κράτη μέλη έχουν παράσχει τις εγγυήσεις που είναι αναγκαίες ώστε τα εργαστήρια που έχουν εγκριθεί προς το σκοπό αυτό να πληρούν τις απαιτούμενες προδιαγραφές. Επιπλέον, τα στοιχεία ορισμένων εργαστηρίων που απαριθμούνται στην οδηγία 85/511/ΕΟΚ τροποποιήθηκαν.

(4) Είναι συνεπώς, αναγκαίο να ενημερωθούν οι κατάλογοι των εργαστηρίων που περιλαμβάνονται στα παραρτήματα A και B της οδηγίας 85/511/EΟΚ.

(5) Ως εκ τούτου, η οδηγία 85/511/ΕΟΚ πρέπει να τροποποιηθεί αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Tα παραρτήματα A και B της οδηγίας 85/511/ΕΟΚ του Συμβουλίου αντικαθίστανται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Ιανουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 315 της 26.11.1985, σ. 11.

ΠΑΡΑΡΤΗΜΑ

""

ΠΑΡΑΡΤΗΜΑ A

Ιδιωτικά εργαστήρια τα οποία έχουν εγκριθεί για να χειρίζονται ζωντανούς ιούς αφθώδους πυρετού για παραγωγή εμβολίων

>ΘΕΣΗ ΠΙΝΑΚΑ>

ΠΑΡΑΡΤΗΜΑ B

Εθνικά εργαστήρια τα οποία έχουν εγκριθεί για να χειρίζονται ζωντανούς ιούς αφθώδους πυρετού

>ΘΕΣΗ ΠΙΝΑΚΑ>
Διορθωτικό στην απόφαση 2003/386/ΕΚ της Επιτροπής, της 28ης Μαΐου 2003, για την τροποποίηση της απόφασης 2003/358/ΕΚ σχετικά με προστατευτικά μέτρα που αφορούν τη γρίπη των ορνίθων στη Γερμανία

(Επίσημη Εφημερίδα της Ευρωπαϊκής Ένωσης L 133 της 29ης Μαΐου 2003)

Στη σελίδα 89, στην αιτιολογική σκέψη 6, και στη σελίδα 90, στο άρθρο 1 παράγραφος 3:

αντί: "[...] 17 Ιουνίου 2003 [...]",

διάβαζε: "[...] 24 Ιουνίου 2003 [...]".
Απόφαση της Επιτροπής

της 31ης Ιουλίου 2002

σχετικά με μια αίτηση εξαίρεσης που υπέβαλε το Βέλγιο δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στην έγκριση τύπου των μηχανοκίνητων οχημάτων και των ρυμουλκουμένων τους

[κοινοποιηθείσα υπό τον αριθμό Ε(2002) 2880]

(Τα κείμενα στη γαλλική και στην ολλανδική γλώσσα είναι τα μόνα αυθεντικά)

(2002/642/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/EΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 2001/116/EΚ της Επιτροπής(2), και ιδίως το άρθρο 8 παράγραφος 2 στοιχείο γ),

Εκτιμώντας τα ακόλουθα:

(1) Η αίτηση εξαίρεσης που υπέβαλε το Βέλγιο στις 9 Απριλίου 2002, την οποία παρέλαβε η Επιτροπή στις 12 Απριλίου 2002, περιείχε τις πληροφορίες που απαιτεί το άρθρο 8 παράγραφος 2 στοιχείο γ) της οδηγίας 70/156/EΟΚ.

(2) Η αίτηση αφορά την εγκατάσταση, σε έναν τύπο οχήματος της κατηγορίας Μ1, φανών που λειτουργούν με τρόπο ώστε να φωτίζονται οι στροφές. Ο φωτισμός των στροφών είναι μια λειτουργία η οποία αποσκοπεί στην εξασφάλιση βελτιωμένου φωτισμού της οδού στις στροφές.

(3) Είναι βάσιμοι οι λόγοι που αναφέρονται στην αίτηση, σύμφωνα με τους οποίους αυτοί οι τύποι οχημάτων πληρούν τις απαιτήσεις του παραρτήματος IV της οδηγίας 70/156/EΟΚ, εκτός από την οδηγία 76/756/EΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν στην τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους(3), όπως τροποποιήθηκε τελευταία από την οδηγία 97/28/EΚ της Επιτροπής(4).

(4) Η περιγραφή των δοκιμών, τα αποτελέσματα και η συμμόρφωσή τους με τον κανονισμό αριθ. 48 της ΟΕΕ/ΗΕ, όπως τροποποιήθηκε πρόσφατα, εξασφαλίζουν ικανοποιητικό επίπεδο ασφάλειας.

(5) Η σχετική κοινοτική οδηγία θα τροποποιηθεί για να επιτραπεί η εγκατάσταση τέτοιων φανών φωτισμού των στροφών.

(6) Τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής για την προσαρμογή στην τεχνική πρόοδο, που έχει συσταθεί βάσει της οδηγίας 70/156/EΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την παρούσα απόφαση εγκρίνεται η αίτηση που υποβλήθηκε από το Βέλγιο για τη χορήγηση εξαίρεσης σχετικά με την έγκριση και την κυκλοφορία στην αγορά ενός τύπου οχήματος της κατηγορίας Μ1 εξοπλισμένου με φανούς φωτισμού των στροφών σύμφωνα με τα σχέδια διατάξεων της ΟΕΕ/ΗΕ.

Άρθρο 2

Η εγκυρότητα των εγκρίσεων που χορηγούνται σύμφωνα με την παρούσα απόφαση αρχίζει να ισχύει την 1η Ιουλίου 2002 και λήγει στις 30 Ιουνίου 2004.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 31 Ιουλίου 2002.

Για την Επιτροπή

Erkki Liikanen

Μέλος της Επιτροπής

(1) ΕΕ L 42 της 23.2.1970, σ. 1.

(2) ΕΕ L 18 της 21.1.2002, σ. 1.

(3) ΕΕ L 262 της 27.9.1976, σ. 1.

(4) ΕΕ L 171 της 30.6.1997, σ. 1.
Απόφαση της Επιτροπής

της 22ας Οκτωβρίου 2002

σχετικά με την τροποποίηση της απόφασης 2000/672/EΚ για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Βενεζουέλας

[κοινοποιηθείσα υπό τον αριθμό Ε(2002) 3902]

(Κείμενο που παρουσιάζει ενδιαφέρον για τον ΕΟΧ)

(2002/833/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση αλιευτικών προϊόντων στην αγορά(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11 παράγραφος 5,

Εκτιμώντας τα ακόλουθα:

(1) Στην απόφαση 2000/672/EΚ της Επιτροπής, της 20ής Οκτωβρίου 2000, για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Βενεζουέλας(3), ορίζεται ότι η "Servicio Autonomo de Recursos Pesqueros (SARPA) of the Ministerio de Agricultura y Cria" είναι η αρμόδια αρχή στη Βενεζουέλα για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ για τα προϊόντα αλιείας και υδατοκαλλιέργειας.

(2) Μετά την αναδιάρθρωση των διοικητικών υπηρεσιών της Βενεζουέλας, η αρμόδια αρχή για την έκδοση υγειονομικών πιστοποιητικών για τα προϊόντα αλιείας και υδατοκαλλιέργειας είναι πλέον το "Instituto Nacional de la Pesca y Acuacultura (INAPESCA)". Η νέα αυτή αρχή είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.

(3) Ως εκ τούτου, απαιτείται η τροποποίηση της απόφασης 2000/672/EΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/672/EΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο: "Άρθρο 1

Το 'Instituto Nacional de la Pesca y Acuacultura (INAPESCA)' είναι η αρμόδια αρχή στη Βενεζουέλα για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ για τα προϊόντα αλιείας και υδατοκαλλιέργειας."

2. Η παράγραφος 2 του άρθρου 3 αντικαθίσταται από το ακόλουθο κείμενο: "2. Στα πιστοποιητικά πρέπει να εμφαίνεται το όνομα, η ιδιότητα και η υπογραφή του εκπροσώπου του INAPESCA, καθώς και η επίσημη σφραγίδα της εν λόγω υπηρεσίας, με διαφορετικό χρώμα από εκείνο των λοιπών ενδείξεων."

3. Το παράρτημα Α αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει από τις 7 Δεκεμβρίου 2002.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 22 Οκτωβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 280 της 4.11.2000, σ. 46.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_2002285EL.002403.TIF">

>PIC FILE= "L_2002285EL.002501.TIF">"
Απόφαση του Συμβουλίου

της 11ης Νοεμβρίου 2002

σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, όσον αφορά το πρωτόκολλο αριθ. 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας

(2002/981/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133 σε συνάρτηση με το πρώτο εδάφιο της παραγράφου 2 του άρθρου 300,

την πρόταση της Επιτροπής,

Εκτιμώντας τα ακόλουθα:

(1) Mεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, διεξήχθησαν διαπραγματεύσεις με αντικείμενο την σύναψη αμοιβαίας συμφωνίας υπό μορφή ανταλλαγής επιστολών σχετικά με ορισμένα μεταποιημένα γεωργικά προϊόντα που υπάγονται στο πρωτόκολλο αριθ. 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας(1), με σκοπό τη βελτίωση των εμπορικών διακανονισμών και την επίλυση ορισμένων συναφών προβλημάτων.

(2) Τα μέτρα που απαιτούνται για την εκτέλεση της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΟΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2).

(3) Η συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, σχετικά με το πρωτόκολλο αριθ. 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Οι κανόνες για την εφαρμογή της παρούσας απόφασης εγκρίνονται από την Επιτροπή, η οποία επικουρείται για τον σκοπό αυτό από την επιτροπή οριζόντιων θεμάτων που αφορούν το εμπόριο μεταποιημένων γεωργικών προϊόντων που αναφέρεται στο άρθρο 16 του κανονισμού (EΚ) αριθ. 3448/93(3). Ισχύει εν προκειμένω το άρθρο 4 της απόφασης 1999/468/ΕΚ. Η περίοδος που προβλέπεται στο άρθρο 4 παράγραφος 3 της εν λόγω απόφασης ορίζεται σε ένα μήνα.

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή της συμφωνίας που αναφέρεται στο άρθρο 1 δεσμεύοντας την Κοινότητα.

Βρυξέλλες, 11 Νοεμβρίου 2002.

Για το Συμβούλιο

Ο Πρόεδρος

B. Mikkelsen

(1) ΕΕ L 171 της 27.6.1973, σ. 1.

(2) ΕΕ L 184 της 17.7.1999, σ. 23.

(3) ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
Απόφαση της Επιτροπής

της 21ης Νοεμβρίου 2002

για την τροποποίηση της απόφασης 94/652/ΕΚ όσον αφορά την ανανέωση του καταλόγου των προς εκτέλεση καθηκόντων στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα

[κοινοποιηθείσα υπό τον αριθμό Ε(2002) 4447]

(Κείμενο που παρουσιάζει ενδιαφέρον για τον ΕΟΧ)

(2002/916/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1), και ιδίως την τέταρτη περίπτωση του άρθρου 3 παράγραφος 2,

Εκτιμώντας τα ακόλουθα:

(1) Με την απόφαση 94/458/ΕΚ της Επιτροπής(2) θεσπίζονται κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα.

(2) Η απόφαση 94/652/ΕΚ της Επιτροπής(3), όπως τροποποιήθηκε τελευταία από την απόφαση 2001/773/ΕΚ(4), θεσπίζει τον κατάλογο και την κατανομή των καθηκόντων που πρέπει να εκτελούνται από τα κράτη μέλη στο πλαίσιο της συνεργασίας τους κατά την επιστημονική εξέταση θεμάτων που αφορούν τα τρόφιμα.

(3) Η ανανέωση του καταλόγου των καθηκόντων πρέπει να λαμβάνει υπόψη την ανάγκη προστασίας της δημόσιας υγείας στην Κοινότητα και τις απαιτήσεις της κοινοτικής νομοθεσίας στον τομέα των τροφίμων.

(4) Τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, και ιδίως των φορέων που θα συμμετέχουν στην επιστημονική συνεργασία.

(5) Η απόφαση 94/652/ΕΚ πρέπει να τροποποιηθεί ανάλογα.

(6) Τα μέτρα που προβλέπονται από την παρούσα απόφαση είναι σύμφωνα με τη γνώμη τη μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Νοεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 52 της 4.3.1993, σ. 18.

(2) ΕΕ L 189 της 23.7.1994, σ. 84.

(3) ΕΕ L 253 της 29.9.1994, σ. 29.

(4) ΕΕ L 290 της 7.11.2001, σ. 9.

ΠΑΡΑΡΤΗΜΑ

"ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΙΝΑΚΑ>"
Απόφαση του Συμβουλίου

της 5ης Νοεμβρίου 2002

για την υπογραφή, εξ ονόματος της Ευρωπαϊκής Κοινότητας, και την προσωρινή εφαρμογή συμφωνίας υπό τη μορφή μνημονίου συμφωνίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας, σχετικά με τους διακανονισμούς στον τομέα πρόσβασης στην αγορά των κλωστοϋφαντουργικών προϊόντων και των ειδών ένδυσης

(2002/877/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση του πρώτου εδαφίου του άρθρου 300 παράγραφος 2,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύθηκε εξ ονόματος της Κοινότητας διμερή συμφωνία υπό μορφή μνημονίου συμφωνίας για το εμπόριο κλωστοϋφαντουργικών προϊόντων με τη Βραζιλία.

(2) Η συμφωνία υπό μορφή μνημονίου συμφωνίας μονογραφήθηκε στις 8 Αυγούστου 2002.

(3) Η συμφωνία υπό μορφή μνημονίου συμφωνίας πρέπει να υπογραφεί εξ ονόματος της Κοινότητας.

(4) Προκειμένου να επωφεληθούν από τη συμφωνία αυτή και τα δύο μέρη αμέσως μετά τις σχετικές κοινοποιήσεις, είναι σκόπιμο να εφαρμοστεί η παρούσα συμφωνία σε προσωρινή βάση, εν αναμονή της ολοκλήρωσης των αντίστοιχων διαδικασιών για την επίσημη σύναψή της, στο πλαίσιο της αμοιβαιότητας,

ΑΠΟΦΑΣΙΖΕΙ:

Άρθρο 1

Με την επιφύλαξη της ενδεχόμενης σύναψης σε μεταγενέστερη ημερομηνία, ο πρόεδρος του Συμβουλίου εξουσιοδοτείται να ορίσει τα πρόσωπα που είναι εξουσιοδοτημένα να υπογράψουν εξ ονόματος της Ευρωπαϊκής Κοινότητας τη συμφωνία υπό μορφή μνημονίου συμφωνίας για το εμπόριο των κλωστοϋφαντουργικών προϊόντων με τη Βραζιλία.

Άρθρο 2

Υπό τον όρο της αμοιβαιότητας, η συμφωνία υπό μορφή μνημονίου συμφωνίας εφαρμόζεται σε προσωρινή βάση, εν αναμονή της ολοκλήρωσης των διαδικασιών για την επίσημη σύναψή της.

Το κείμενο της συμφωνίας επισυνάπτεται στην παρούσα απόφαση.

Άρθρο 3

1. H Επιτροπή, σύμφωνα με τη διαδικασία που αναφέρεται στο άρθρο 17 του κανονισμού (ΕΚ) αριθ. 3030/93 του Συμβουλίου, της 12ης Οκτωβρίου 1993, για τους κοινούς κανόνες εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), δύναται να τροποποιήσει την εφαρμογή του καθεστώτος διπλού ελέγχου για ορισμένα προϊόντα, μετά από διαβουλεύσεις με τη Βραζιλία, βάσει του άρθρου 6 του μνημονίου συμφωνίας.

2. Η Επιτροπή εφαρμόζει εκ νέου το καθεστώς ποσοστώσεων στην περίπτωση που η Βραζιλία δεν εκπληρώνει τις υποχρεώσεις που καλύπτονται από τις παραγράφους 2 και 5 του μνημονίου συμφωνίας ή από τα πρόσθετα συμφωνηθέντα πρακτικά, σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 3030/93.

Άρθρο 4

Η παρούσα απόφαση αρχίζει να παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 5 Νοεμβρίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 275 της 8.11.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 797/2002 της Επιτροπής (ΕΕ L 128 της 15.5.2002, σ. 29).